Аслан Бжьаниа Роберт Дилениан игәалашәара иазкыз анапылампыл асраз аицлабра аартра даҭааит
19:30 13.05.2022 (ирҿыцуп: 19:31 13.05.2022)
© Foto / Государственный комитет РА по делам молодежи и спортуАслан Бжания посетил открытие турнира памяти заслуженного тренера СССР Роберта Диленяна
© Foto / Государственный комитет РА по делам молодежи и спорту
Роберт Дилениан диижьҭеи 95-шықәса аҵра инамаданы Аҟәа лаҵара 13-15 рзы имҩаԥысуеит ахацәа рыбжьара анапылапыл асразы аицлабра.
АҞӘА, лаҵара 13 - Sputnik. Аԥсны ахада Аслан Бжьаниа даҭааит Аԥсни Асовет еидгылеи зҽаԥсазтәыз азыҟаҵаҩ Роберт Дилениан игәалашәара иазку анапылапыл асразы аицлабра аартра ҳәа аанацҳауеит ахада ипресс-маҵзура.
Аицлабрақәа ирылахәуп хә-командак. Аԥснынтәи ҩ-командак, Нхыҵ Уаԥстәылантәи, Ҟабарда-Балкариантәи иара убас, Аԥсны иҟоу Урыстәыла Афедералтә шәарҭадаратә аҳәаахьчаратә усбарҭа акомандеи.
Анапылапыл асразы аицлабра аартра аусмҩаԥгатә далахәын, еицырдыруа азыҟаҵаҩ иааӡамҭа анапылампыласразы аолимпиатә чемпиони ҩынтә адунеи иачемпионхахьоу Владимир Дорохов. Иара убас аицлабра аартра иалахәын Роберт Дилениан иҷкәыни имаҭеи.
Роберт Дилениан - СССР-и Аԥсни зҽаԥсазтәыз азыҟаҵаҩ, Аԥсны абаҩрҵәыреи аспорти зҽаԥсазтәыз аусзуҩы, "Ахьӡ-аԥша" аорден III аҩаӡара занашьоу. Иааӡамҭацәа рахьынтәи ф-ҩык СССР аспорт азҟазацәоуп, 10-ҩык Аԥсны аспорт азҟазацәа, аолимпиатә чемпионцәа Владимир Дорохови Станислав Лиугаилои.